Tapa Vallavalitsus (edaspidi hankija) teeb ettepaneku esitada pakkumus hankele „Võlanõustamisteenuse pakkumine Tapa vallas“ vastavalt hanke alusdokumentides esitatud tingimustele.

Pakkumuse esitamise ettepanek

1. Üldandmed

|  |  |
| --- | --- |
| Hankija | Tapa Vallavalitsus (75033477) |
| Riigihanke nimetus | Võlanõustamisteenuse pakkumine Tapa vallas |
| Hankemenetluse liik | alla riigihanke piirmäära jääv hange (väikehange) |
| Rahastamisallikad | Teenuste osutamine on rahastatud kohaliku omavalituse vahenditest. |
| Hankelepingu kestus | 01.02.2024-31.12.2024 |
| Lisad | Lisa 1 – Teenuse kirjeldus;Lisa 2 – Võlanõustamisteenuse raamlepingu projekt. |

**1. Hanke ese ja maht**

1.1 Hankija soovib tellida sotsiaalhoolekande seaduses sätestatud võlanõustamisteenust Tapa valla elanikele. Teenuse täpne kirjeldus on toodud lisas 1.

1.2 Hankelepingu eeldatav periood on 01.02-31.12.2024 ja hankelepingu maksimaalne maksumus on 6000 eurot. Hankeleping lõppeb 31.12.2024 peale sõlmimist või summa 6000 eurot täitumisel, kui see toimub enne 31.12.2024

1.3 Teenuse osutamisele ei ole seatud kindlat mahtu. Kliente suunatakse teenusele vastavalt vajaduse tekkimisele. Viimaste aastal on olnud ca 10 inimese ja kuni 5 korra nõustamist ühele inimesele aastas. Seoses toimetulekutoetuse arvutamisel täitemenetluses kinnipeetavate summadega arvestamise ja sotsiaalhoolekande seadusesse lisatud kohustusega tagada kõigile toimetulekutoetuse taotlejatele, kelle suhtes on algatatud täitemenetlus, võlanõustamisteenuse kättesaadavus ning elukalliduse tõusuga, on tõenäoline nõustamise vajaduse kasv.

**2. Nõuded pakkujale**

2.1 Pakkujal peab olema võimalik lepingu täitmisesse kaasata vähemalt üks vahetut teenust osutavat isiku, kes vastavad lisas 1 sätestatud nõuetele.

2.2 Pakkujal ei tohi esineda riigihangete seaduse § 95 lõike 1 punktis 4 (maksuvõlg) sätestatud kõrvaldamise alust.

**3. Pakkumuse esitamise tingimused**

3.1 Pakkujal tuleb esitada pakkumuse koosseisus:

3.1.1 vabas vormis hinnapakkumus, mis sisaldab pakkuja andmeid, sh ettevõtte nime, aadressi ja registrikoodi;

3.1.2 kinnitus, et pakkuja pakub alusdokumentides sätestatud teenust;

3.1.3 pakutav teenuse tunnihind eurodes koos ja ilma käibemaksuta;

3.1.4 vahetult osutava isiku andmed (nimi ja nõuetele vastavust tõendavad dokumendid, nt koopia kutsetunnistusest; nõustaja keeleoskus);

3.1.5 kinnitus, et esitatud pakkumus on jõus vähemalt 30 kalendripäeva;

3.1.6 kui pakkumus sisaldab ärisaladust, siis info pakkumuses sisalduva pakkuja ärisaladuse kohta (ärisaladus ei saa olla kriteeriumid, mille alusel valitakse välja edukas pakkumus (ehk pakutud hind; kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument).

3.2 Pakkumus tuleb esitada hiljemalt **25.01.2024 kell 10.00** e-posti aadressile vallavalitsus@tapa.ee .

**4. Pakkumuste hindamine**

4.1 Pakkumuste hindamise kriteeriumiks on madalaim teenuse tunnihind. Edukaks tunnistatakse vastav pakkumus, mis on madalaima teenuse tunnihinnaga (koos käibemaksuga).

**5. Hankemenetluse läbiviimise tingimused**

5.1 Pakkujad võivad küsida selgitusi hankedokumentide sisu kohta ainult kirjalikult e-posti teel.

5.2 Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.

5.3 Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.

5.4 Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.

5.5 Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.

5.6 Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).

5.7 Hankija teavitab hankemenetluse tulemustest kõiki pakkumuse esitanud pakkujaid e-kirja teel.

**6. Hankelepingu sõlmimine ja tingimused**

6.1 Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.

6.2 Eduka pakkujaga sõlmitakse hankeleping käesolevale dokumendile lisatud tingimustel.

6.3 Hankija ei tee ettemaksu. Töö eest tasumine toimub e-arve alusel pärast objekti üleandmist. Arve tuleb esitada Tapa Vallavalitsusele läbi e-arvete süsteemi. Arve tasumise tähtaeg vähemalt 14 kalendripäeva.

**7. Alusdokumendi lisad:**

7.1. Teenuse kirjeldus

7.1. Võlanõustamisteenuse lepingu projekt